LV Eiropas Savienības Oficiālais Vēstnesis C 307/1

2012. GADA FINANŠU DARBĪBAS PĀRSKATS

II iedaļa – Eiropadome un Padome

2013/C 307/01

SATURS

1. IEVADS

2. KOPSAVILKUMS

3. 2012. FINANŠU GADA MĒRĶI UN BUDŽETS

3.1. Galvenie administratīvie mērķi

3.2. Eiropadomes un Padomes 2012. gada budžeta izveide

3.2.1. Vispārīga pieeja

3.2.2. 2012. gada budžets

3.2.3. 2012. gada budžets un ES budžets daudzgadu finanšu plāna 5. izdevumu kategorijā

4. VISPĀRĒJS PĀRSKATS PAR BUDŽETA IZPILDI 2012. GADĀ

4.1. Darbības un mērķi 2012. gadā

4.1.1. Eiropadomes un Padomes darbības 2012. gadā

4.1.2. Administratīvu mērķu sasniegšana 2012. gadā

4.2. Ieņēmumi

4.3. Izdevumi 2012. gadā

4.3.1. Pārskats par budžeta izpildi 2004.–2012. gadā

4.3.2. Apropriāciju izmantojums pa kategorijām 2012. gadā

4.3.3. Budžeta grozījums 2012. gadā

4.4. Pārnestās apropriācijas

4.4.1. No 2011. uz 2012. gadu pārnesto apropriāciju izmantojums

4.4.2. No 2012. uz 2013. gadu pārnestās apropriācijas

4.5. Piešķirtie ieņēmumi

4.5.1. Līdz 2012. gadam uzkrātie piešķirtie ieņēmumi

4.5.2. 2012. gadā uzkrātie piešķirtie ieņēmumi

1. IEVADS

Saskaņā ar Finanšu regulas (1) 142. pantu šis dokuments veido pārskatu par ES budžeta II iedaļas (Eiropadome un Padome) budžeta un finanšu pārvaldību 2012. finanšu gadā.

Pārskats ir balstīts uz 2012. gada pārskatiem, konstatējumiem Padomes kredītrīkotāju iesniegtajos gada darbības pārskatos un Padomes finanšu sistēmas sniegto informāciju par budžeta izpildi.

Pārskata 3. nodaļā ir izklāstīts 2012. finanšu gada budžeta plānojuma kopsavilkums. Vispārējs pārskats par 2012. gadā pieejamo budžeta apropriāciju izmantojumu izklāstīts 4. nodaļā.

Informācija par 2012. gada budžeta izpildi pa budžeta pozīcijām ir sniegta pielikumā.

2. KOPSAVILKUMS

Padomes Ģenerālsekretariāts (turpmāk – “PĢS”) turpināja centienus racionalizēt budžeta struktūru un izpildi 2012. gadā, nostiprinot tās finanšu aģentu saturiskās zināšanas un darbības kompetences. Reālo vajadzību vispusīgas analīzes un prioritāšu noteikšanas rezultātā Eiropadomes un Padomes (turpmāk – “EP/P”) 2012. gada budžets, salīdzinot ar 2011. gadu, tika samazināts par EUR 29 miljoniem.

Cenšoties racionalizēt PĢS cilvēkresursu apmēru un izlietojumu, štatu saraksts tika samazināts par 20 amata vietām, kā rezultātā EP/P 2012. gada štatu sarakstā bija 3 153 amata vietas.

EP/P 2012. gada budžets tika noteikts EUR 533,9 miljonu apjomā. 2012. gada beigās tika piešķirti EUR 489,9 miljoni, savukārt EUR 44 miljoni tika atcelti. Līdz ar to EP/P budžeta izpildes rādītājs 2012. gadā bija 91,8 %.

Galvenie iemesli, kāpēc EUR 44 miljonu apropriācija tika atcelta, ir šādi:

— delegāciju ceļa izdevumiem paredzētā finansējuma nepilnīgs izlietojums (EUR 14,7 miljoni),

— mutiskajai tulkošanai paredzētā finansējuma nepilnīgs izlietojums (EUR 5,9 miljoni),

— netika veikta algu koriģēšana (EUR 7,4 miljoni),

— samazināta vajadzība saistībā ar Oficiālo Vēstnesi (EUR 0,9 miljoni),

— amata vietu štatu sarakstā neaizpildīšana un zemākas algu izmaksas (EUR 6,4 miljoni),

— mazāka nepieciešamība pēc citiem ar personālu saistītiem izdevumiem (piemēram, līgumdarbinieki, norīkotie valstu eksperti) un komandējumiem (EUR 3 miljoni),

— mazāka vajadzība saistībā ar sanāksmju organizēšanu, tehniskām iekārtām un biroja aprīkojumu (EUR 1,5 miljoni),

— rezerves neaktivizēšana (EUR 2 miljoni).

Attiecībā uz atceltajām apropriācijām jāatzīmē, ka pirmie četri punkti (EUR 29 miljoni) praktiski ir atkarīgi no dalībvalstu aktivitātēm/darbībām, t. i., delegāciju ceļa un mutiskās tulkošanas finansējuma izmantojuma, lēmumiem par algu korekcijām un tā, kad leģislatīvie lēmumi tiek pārvērsti Oficiālā Vēstneša publikācijās.

3. 2012. FINANŠU GADA MĒRĶI UN BUDŽETS

3.1. Galvenie administratīvie mērķi

Padomes Ģenerālsekretariāta galvenie administratīvie mērķi 2012. gadā bija šādi:

— nodrošināt nepārtrauktu atbalstu Eiropadomes prezidentam un Padomei,

— turpināt administratīvās modernizācijas procesu ar mērķi nostiprināt organizācijas kvalitāti,

— sagatavot organizācijas pielāgošanu darbībai pēc Horvātijas pievienošanās 2013. gada jūlijā.

3.2. Eiropadomes un Padomes 2012. gada budžeta izveide

3.2.1. Vispārīga pieeja

Eiropadomes un Padomes 2012. budžeta izveide balstījās uz šādām divām atsevišķām procedūrām:

1) 2012. gada budžeta projekta priekšlikums 2011. gada martā; un

2) 2012. gada budžeta projekta grozījumu vēstule 2011. gada augustā, ņemot vērā Horvātijas pievienošanos.

2012. gada EP/P budžets bija balstīts uz mērķi – nulles pieaugums apropriāciju ziņā, salīdzinot ar 2011. gada līmeni. Papildus šai nulles pieauguma pieejai tika samazinātas apropriācijas dažiem konkrētiem posteņiem, ņemot vērā iepriekšējo gadu budžeta izpildi.

Lai sagatavotos saistībā ar Horvātijas pievienošanos, bija nepieciešami līdzekļi jau 2012. gadā, konkrēti – horvātu valodai (tulkotājiem un juristiem lingvistiem) un Kopienas acquis publicēšanai horvātu valodā. Tādēļ Komisija 2011. gada 30. jūnijā iestādēm izteica aicinājumu līdz 2011. gada 5. augustam iesniegt priekšlikumus par līdzekļiem, kas saistīti ar pievienošanos, kuri tad tika iekļauti Eiropas Savienības 2012. gada budžeta projekta grozījumu vēstulē. Lai tiktu galā ar prasībām, ko rada Horvātijas pievienošanās, PĢS ierosināja palielināt tās 2012. gada budžeta projektu par EUR 1 375 000.

3.2.2. 2012. gada budžets

Budžeta lēmējinstitūcija kopējo EP/P 2012. gada budžetu noteica EUR 533,9 miljonu apmērā.

Starpība EUR – 29,3 miljonu apmērā (– 5,2 %) salīdzinājumā ar 2011. gada budžetu iedalās šādi:

— EUR 10 miljonu samazinājums saistībā ar avansa maksājumiem par Europa ēku,

— EUR 9 miljonu samazinājums saistībā ar delegāciju ceļa izdevumiem,

— EUR 8 miljonu samazinājums saistībā ar mutisko tulkošanu,

— EUR 4 miljonu samazinājums saistībā ar rezervēm neparedzētiem izdevumiem,

— EUR 2,5 miljonu samazinājums saistībā ar EĀDD nodotajiem būvniecības līgumiem,

— EUR 2,8 miljonu palielinājums par operatīvajiem izdevumiem (piemēram, ar likumu noteiktas saistības un līgumsaistības),

— EUR 1,4 miljonu palielinājums, lai sagatavotos Horvātijas pievienošanās brīdim, kuru iedala šādi: — ar līgumdarbiniekiem saistīti izdevumi: EUR 400 000, — Oficiālais Vēstnesis/acquis communautaire: EUR 550 000, — ēkas, ierīces un darbības izdevumi: EUR 425 000.

EP/P 2012. gada štatu saraksts tika samazināts par 20 amata vietām no 3 173 uz 3 153.

1. tabulā sniegts pārskats par to, kā pa kategorijām sadalīts 2012. gada budžets. Ar ietekmi, ko rada papildu resursi Horvātijas pievienošanās sagatavošanai, EP/P 2012. gada budžeta nominālais samazinājums, salīdzinot ar 2011. gadu, bija 5,2 %. Ņemot vērā aprēķināto 2012. gada inflāciju 1,8 % apmērā, EP/P budžets reālajā izteiksmē faktiski samazinājās par 7 %.

1. tabula

EP/P 2012. gada budžets salīdzinājumā ar 2011. gada budžetu (pa kategorijām)

(EUR) Kategorija 2011. gada budžets 2012. gada budžeta projekts Grozījumu vēstule (Horvātija) 2012. gada galīgais budžets Starpība 2012/2011 1 2 3 4 = 2 + 3 5 = 4/1 Štatu saraksts 288 302 206 294 797 000 — 294 797 000 2,3 % Citi ar personālu saistīti izdevumi 24 586 301 23 065 000 425 000 23 490 000 –4,5 % Ēkas 38 255 000 38 153 000 350 000 38 503 000 0,6 % IT sistēmas 35 782 000 36 091 000 25 000 36 116 000 0,9 % Mutiskās tulkošanas izmaksas 94 722 973 86 723 000 — 86 723 000 –8,4 % Delegāciju ceļa izdevumi 33 675 000 24 675 000 — 24 675 000 –26,7 % Oficiālais Vēstnesis 5 193 000 4 626 000 550 000 5 176 000 –0,3 % III sadaļa (pārnesta uz EĀDD 2012. gadā) 2 536 000 — — — – 100,0 % Dažādi 19 210 000 17 415 000 25 000 17 440 000 –9,2 % Rezerve 6 000 000 2 000 000 — 2 000 000 –66,7 % Kopā (izņemot iegādi) 548 262 480 527 545 000 1 375 000 528 920 000 –3,5 % Nekustamā īpašuma iegāde 15 000 000 5 000 000 — 5 000 000 –66,7 % Pavisam kopā 563 262 480 532 545 000 1 375 000 533 920 000 –5,2 %

3.2.3. 2012. gada budžets un ES budžets daudzgadu finanšu plāna 5. izdevumu kategorijā

2. tabulā sniegts pārskats par EP/P budžeta attīstību laikposmā no 2006. līdz 2012. gadam. EP/P daļa daudzgadu finanšu plāna 5. izdevumu kategorijā ir samazinājusies no 8,8 % 2006. gadā uz 6,2 % 2012. gadā.

Samazinājums, kas panākts laikposmā no 2006. līdz 2012. gadam, lielā mērā ir piesardzīgas budžeta pārvaldības rezultāts. Ievērojamais samazinājums 2011. gadā ir lielā mērā saistīts ar resursu pārvedumu uz EĀDD, turpretim samazinājums 2012. gadā izriet no apropriāciju samazinājuma noteiktām darbībām, ņemot vērā izpildi iepriekšējos gados un faktiskās vajadzības (piemēram, mutiskā tulkošana un delegāciju ceļa izdevumi; skatīt 3.2.2. punktu).

2. tabula

ES budžeta II iedaļas (Eiropadome un Padome) attīstība saskaņā ar 2006.–2012. gada finanšu plāna 5. izdevumu kategoriju

(Summas faktiskajās cenās) 2006 2007 2008 2009 (2) 2010 2011 2012 milj. EUR izmaiņas milj. EUR izmaiņas milj. EUR izmaiņas milj. EUR izmaiņas milj. EUR izmaiņas milj. EUR izmaiņas milj. EUR izmaiņas 5. izdevumu kategorija 6 708 5,5 % 7 115 6,1 % 7 457 4,8 % 7 603 2,0 % 7 962 4,7 % 8 173 2,7 % 8 607 5,3 % EP/P 592 5,2 % 594 0,3 % 595 0,2 % 603 1,3 % 634 5,1 % 563 –11,2 % 534 –5,2 % EP/P daļa 5. izdevumu kategorijā 8,8 % 8,3 % 8,0 % 7,9 % 8,0 % 6,9 % 6,2 %

4. VISPĀRĒJS PĀRSKATS PAR BUDŽETA IZPILDI 2012. GADĀ

4.1. Darbības un mērķi 2012. gadā

4.1.1. Eiropadomes un Padomes darbības 2012. gadā

Saistībā ar finanšu darbības pārskatu PĢS sniedz informāciju par savām galvenajām darbībām, kas ir būtiskas no finanšu viedokļa un kas atspoguļo Padomes un Eiropadomes darbību finanšu gada laikā.

3. tabulā sniegts pārskats par to, kā laikposmā no 2003. līdz 2012. gadam mainījies to sanāksmju skaits, kuras PĢS rīkojis Eiropadomes un Padomes vajadzībām. Papildus 4 704“iestāžu” sanāksmēm PĢS 2012. gadā ir sarīkojis vēl 2 189 iekšējas sanāksmes, apmācības, seminārus, informatīvas sanāksmes un instruktāžas, kā arī sanāksmes ar trešām valstīm.

3. tabula

2003.–2012. gadā rīkoto sanāksmju skaita attīstība

Iestāžu sanāksmes 2003 2004 2005 2006 2007 2008 2009 2010 2011 2012 Samiti 6 5 3 3 3 5 7 7 9 7 Padomes sanāksmes 77 76 80 76 68 81 74 86 85 77 Pastāvīgo pārstāvju komiteja 134 128 123 120 106 144 140 122 135 140 Darba grupasKopā 4 333 3 971 3 918 4 037 4 183 4 480 4 272 4 127 4 373 4 480 Kopā 4 550 4 180 4 124 4 236 4 360 4 710 4 493 4 342 4 602 4 704 Citas sanāksmes 2 209 2 392 2 791 2 713 1 735 2 051 2 021 1 996 2 075 2 189 Pavisam kopā 6 759 6 572 6 915 6 949 6 095 6 761 6 514 6 338 6 677 6 893

Vēl viens darbību kvantitatīvais rādītājs ir Oficiālajā Vēstnesī (OV) publicētie tiesību akti (4. tabula). 2012. gadā OV tika publicēti 958 tiesību akti. Būtu jāpiezīmē, ka tiesību aktu skaits ir atkarīgs no tā, vai ir noslēdzies likumdošanas process, jo tikai pēc tam aktus var izstrādāt galīgā redakcijā publicēšanai OV.

4. tabula

2003.–2012. gadā izdoto tiesību aktu skaita attīstība

2003 2004 2005 2006 2007 2008 2009 2010 2011 2012 Oficiālajā Vēstnesī publicētie tiesību akti 1 045 1 118 1 056 1 317 1 000 1 274 829 825 986 958

4.1.2. Administratīvu mērķu sasniegšana 2012. gadā

Informāciju par 2012. finanšu gadam noteikto mērķu sasniegšanu var apkopot šādi:

— Štatu saraksts PĢS 2012. gadā pieņēma darbā 165 ierēdņus (147 pastāvīgos darbiniekus un 18 pagaidu darbiniekus). Gada laikā amatu atstāja 246 ierēdņi (217 pastāvīgie ierēdņi un 29 pagaidu darbinieki), kā rezultātā EP/P štatu saraksta neto samazinājums bija par 81 amata vietu.

— Administratīvā modernizācija PĢS vadības lēmumu rezultātā štatu saraksts tika samazināts par 20 amata vietām. Samazinājums iegūts, kombinējot darbību pārnešanu no PĢS Veselības apdrošināšanas dienesta uz Komisijas Atalgojuma un individuālo tiesību biroju (9 amata vietas) ar valodu nodaļu darba metožu racionalizāciju (11 amata vietas). Kā daļa no turpmākas virzības uz administratīvu modernizāciju un elastīgiem darba nosacījumiem, kā arī lai palīdzētu personālam uzlabot darba un privātās dzīves līdzsvaru, PĢS 2012. gada novembrī ieviesa jaunas attālinātā darba iespējas. Jaunā kārtība paplašinās ar zināmiem nosacījumiem, inter alia, pārbaudāmu rezultātu un mērāmu iznākumu, ar personāla iespējām veikt standarta un situatīvu attālināto darbu.

— Finanšu pārvaldība 2012. gadā PĢS turpināja pasākumus, lai uzlabotu tā finanšu pārvaldību un rezultātus. Gada gaitā PĢS koncentrēja uzmanību uz tās finanšu aģentu saturisko zināšanu un darbības kompetenču nostiprināšanu. Tā rezultātā kredītrīkotāju īstenotā budžeta plānošana un izpilde uzlabojās (mazāka līdzekļu pārvirze un augstāks budžeta izpildes rādītājs, salīdzinot ar 2011. gadu). Eiropas uzņēmumu naudas plūsmas uzlabošanas kontekstā vidējais rēķinu apmaksas kavējums PĢS turpināja samazināties, un 2012. gadā tas bija 19 dienas (21 diena 2011. gadā un 27 dienas 2010. gadā; maksimālais laika ierobežojums ir 30 kalendārās dienas (Direktīva COM(2009) 126 final).

— Ēku politika 2012. gadā turpinājās projekts Residence Palace ēkas renovācijai un pārveidei par Eiropadomes un Ministru Padomes mītni (Europa ēka), norisinoties būvniecības darbiem, tostarp sākoties stāvu izbūvei, ēkas izolācijai un dažādu tehnisku instalāciju uzstādīšanai.

4.2. Ieņēmumi

5. tabulā sniegts pārskats par 2012. gada ieņēmumu operāciju vispārējiem rezultātiem. Termins “Nodibinātās tiesības 2011” attiecas uz 2011. gadā izdotajiem iekasēšanas rīkojumiem, kuru summu iekasēšana notika tikai 2012. gadā. Savukārt termins “Nodibinātās tiesības 2012” attiecas uz iekasēšanas rīkojumiem, kas izdoti 2012. gadā.

Tā kā 2011. gada ieņēmumu darbības attiecas galvenokārt uz neiekasēto rīkojumu iekasēšanas pabeigšanu 2012. gadā, ieņēmumu darbību analīze koncentrējas uz tām, kas uzsāktas 2012. gadā, kā arī kopsummām.

5. tabula

Pārskats par ieņēmumu operācijām 2012. gada budžetā

(EUR) Sadaļa Nodaļa Nodibinātās tiesības 2011 Iekasētie ieņēmumi no 2011. gada Nodibinātās tiesības 2012 Iekasētie ieņēmumi no 2012. gada Kopējās nodibinātās tiesības 2011 + 2012 Kopā iekasēts 2011 + 2012 2013. gadā iekasēt paredzēts 1 2 3 4 5 = 1 + 3 6 = 2 + 4 7 = 5 – 6 4 Dažādi Kopienas nodokļi, nodevas un maksājumi 1 781 865 1 613 558 56 728 674 55 732 900 58 510 539 57 346 459 1 164 080 40 Atskaitījumi no personāla atalgojuma 0 0 25 237 663 25 237 663 25 237 663 25 237 663 0 41 Personāla iemaksas pensiju sistēmā 1 781 865 1 613 558 31 491 011 30 495 238 33 272 876 32 108 796 1 164 080 5 Ieņēmumi no iestādes administratīvās darbības 8 710 247 8 509 259 40 751 445 31 791 610 49 461 692 40 300 869 9 160 823 50 Ieņēmumi no kustamā un nekustamā īpašuma pārdošanas 55 493 57 947 4 690 3 200 60 183 61 147 – 965 51 Ieņēmumi no izīrēšanas un iznomāšanas 50 917 50 917 322 152 287 378 373 068 338 295 34 773 52 Ieņēmumi no ieguldījumiem vai piešķirtajiem aizdevumiem, banku un citi procenti 161 — 92 525 92 525 92 686 92 525 161 55 Ieņēmumi no pakalpojumu sniegšanas un darbu veikšanas 124 562 124 016 183 407 179 254 307 969 303 270 4 699 55 EĀDD ieņēmumi no pakalpojumu sniegšanas un darba veikšanas u. c. 2 788 — 6 334 595 6 327 661 6 337 383 6 327 661 9 722 57 Citas iemaksas un atmaksājumi saistībā ar iestādes administratīvo darbību 8 191 127 7 991 179 33 250 315 24 462 809 41 441 442 32 453 988 8 987 453 58 Dažādas kompensācijas 0 0 171 611 71 561 171 611 71 561 100 050 58 EĀDD dažādas kompensācijas 285 200 285 200 392 150 367 221 677 350 652 421 24 929 6 Iemaksas un atmaksājumi saistībā ar Kopienas nolīgumiem u. c. 9 324 9 324 1 147 035 503 774 1 156 359 513 098 643 261 63 Iemaksas saskaņā ar īpašiem nolīgumiem 9 324 9 324 1 147 035 503 774 1 156 359 513 098 643 261 7 Procenti par kavētiem maksājumiem 0 0 395 395 395 395 0 9 Dažādi ieņēmumi 1 966 534 1 586 730 3 552 1 263 2 289 Kopā 10 503 403 10 132 676 98 629 134 88 029 409 109 132 537 98 162 085 10 970 453

Ieņēmumu operāciju kopējais apjoms nodibinātu tiesību, t. i., izdotu iekasēšanas rīkojumu, izteiksmē 2012. gadā bija EUR 109 miljoni. No šīs summas EUR 98 miljoni tika iekasēti finanšu gada laikā, savukārt EUR 11 miljoni tiks iekasēti 2013. gadā.

Gandrīz 60 % (EUR 57 miljoni) no kopējiem iekasētajiem ieņēmumiem 2012. gadā attiecas uz Kopienas nodokļiem, nodevām un maksām, ko iekasē no PĢS personāla. No šīs summas EUR 25 miljoni attiecas uz atskaitījumiem no atalgojuma personālam. EUR 32 miljoni atbilst pensiju tiesību iemaksām un pārvedumiem uz pensiju shēmu.

Pārējais jeb 40 % (EUR 40 miljoni) ir uzkrāti no dažādām administratīvām darbībām. Šī summa veidojas galvenokārt no šādiem avotiem:

— iekasētās daļas no summām, ko iepriekšējos gados dalībvalstīm maksāja par delegātu ceļa izdevumiem saskaņā ar to iesniegtajām deklarācijām par 2010. un 2011. gadu (attiecīgi EUR 7,5 miljoni un EUR 15,4 miljoni) (5 7. nodaļa),

— iekasētie maksājumi no dalībvalstīm par papildu mutisku tulkojumu pēc pieprasījuma dažās valodās (EUR 7,1 miljons) (5 7. nodaļa),

— pārvedumi no EĀDD uz Padomi kā avansa maksājumi par pakalpojumiem, ko PĢS sniedza EĀDD (EUR 6,3 miljoni un EUR 0,7 miljoni) (attiecīgi 5 5. un 5 8. nodaļa),

— citu iestāžu dalības iemaksas un Padomes ierēdņu maksājumi par Padomes darbinieku bērnu silīti (EUR 1,1 miljons) (5 7. nodaļa).

4.3. Izdevumi 2012. gadā

4.3.1. Pārskats par budžeta izpildi 2004.–2012. gadā

Pēdējo deviņu gadu laikā vispārējais EP/P budžeta izpildes rādītājs ir bijis vidēji 96 % (1. diagramma). Izpildes rādītājs attiecas uz piešķīrumiem, kas veikti budžeta gada laikā.

Faktiskie gada maksājumi perioda laikā ir bijuši vidēji 81 % apmērā no budžeta. Starpība starp vispārīgo izmantojumu un tekošā gada maksājumiem (t. i., neizmaksātās saistības) ir pārnesta atbilstīgi Finanšu regulas 9. panta 4. punktam uz nākamo budžeta gadu nepieciešamo maksājumu veikšanai.

Pārnestās apropriācijas iedalās divās galvenajās kategorijās: PĢS darbība un ēkas. Pirmā no tām attiecas uz saistībām, par kurām līgumi bija pienācīgi noslēgti līdz budžeta gada beigām, taču preces vēl nav piegādātas, un/vai par ko rēķini nav saņemti līdz gada beigām.

1. diagramma

Budžeta vispārēja izpilde 2004.–2012. gadā

Otrā kategorija saistās ar PĢS iegādātām ēkām, kā, piemēram, LEX, bērnu silīte un Europa ēka. Dažu pēdējo gadu laikā PĢS ir spējis izmantot budžeta izpildes ietaupījumus, lai finansētu šīs iegādes.

2012. gada laikā tika veikti divi maksājumi par Europa ēkas iegādi: pirmo maksājumu, EUR 5 miljonus, veica februārī, bet otro, EUR 10 miljonus, – decembrī.

4.3.2. Apropriāciju izmantojums pa kategorijām 2012. gadā

2012. gada izdevumu analīze ir sniegta, atspoguļojot 10 galvenās izdevumu kategorijas.

6. tabulā ir salīdzināts galīgais budžets pēc pārvedumiem (2. aile) ar budžeta izlietojumu saistību izteiksmē (3. aile). Starpība starp galīgo budžetu un saistību apropriācijām atbilst summām, ko neizlietoja 2012. gadā.

6. tabula

2012. gada budžeta īstenošanas pārskats (pa kategorijām)

(EUR) Kategorija 2012. gada budžets (sākotnējais) 2012. gada budžets (3) (sākotnējais) Saistības Izpildes rādītājs Atceltās apropriācijas 1 2 3 4 = 3/2 5 = 2 – 3 Štatu saraksts 294 797 000 294 797 000 280 945 901 95,3 % 13 851 099 Citi ar personālu saistīti izdevumi 23 490 000 23 490 000 20 460 594 87,1 % 3 029 406 Ēkas 38 503 000 39 773 000 38 906 426 97,8 % 866 574 Datorsistēmas 36 116 000 36 116 000 35 987 499 99,6 % 128 501 Mutiskās tulkošanas izmaksas 86 723 000 79 517 346 73 648 026 92,6 % 5 869 320 Delegāciju ceļa izdevumi 24 675 000 20 095 654 5 425 528 27,0 % 14 670 126 Oficiālais Vēstnesis 5 176 000 5 176 000 4 306 791 83,2 % 869 209 Dažādi 17 440 000 17 955 000 15 241 542 84,9 % 2 713 458 Rezerve 2 000 000 2 000 000 — — 2 000 000 Kopā (izņemot iegādi) 528 920 000 518 920 000 474 922 307 91,5 % 43 997 693 Nekustamā īpašuma iegāde 5 000 000 15 000 000 15 000 000 100,0 % — Pavisam kopā 533 920 000 533 920 000 489 922 307 91,8 % 43 997 693

2012. gada budžeta vispārējais izpildes rādītājs, ieskaitot avansa maksājumus par Europa ēku, ir 91,8 %.

Galīgā budžeta un izpildes starpību var skaidrot šādi:

— Tā kā 2011. un 2012. gadā netika veikta atalgojuma koriģēšana, tad štatu saraksta kategorijā radās nepilnīgs līdzekļu izlietojums EUR 7,4 miljonu apmērā. Papildu nepilnīgs līdzekļu izlietojums EUR 4,4 miljonu apmērā ir saistīts ar zemo štatu saraksta amata vietu aizpildes rādītāju (vidēji 93 % (4)). Atlikušie EUR 2 miljoni galvenokārt saistīti ar mazāku vajadzību pēc civildienesta noteikumos paredzētajām piemaksām (piemēram, mājsaimniecības un citiem pabalstiem).

— Gandrīz puse no vispārējiem ietaupījumiem (EUR 1,4 miljoni no EUR 3 miljoniem) citu ar personālu saistītu izdevumu kategorijā ir saistīti ar mazāk maksājumiem līgumdarbiniekiem, norīkotiem valstu ekspertiem un citiem ārējiem pakalpojumiem. Mazāki izdevumi ar komandējumiem saistītām izmaksām veido EUR 1,1 miljona ietaupījumu.

— Ar ēkām saistīto izdevumu vispārēja izmantojuma rezultātā (neieskaitot Europa ēku) ir radušies ietaupījumi EUR 0,9 miljonu apmērā. No šīs summas EUR 0,4 miljoni ir saistīti ar zemākām ūdens, gāzes un elektrības izmaksām, savukārt pārējie ir ietaupījumi saistībā ar konkrētiem iekārtošanas, uzstādīšanas un uzturēšanas darbiem.

— Nepilnīgs līdzekļu izlietojums EUR 5,9 miljonu apmērā mutiskajai tulkošanai. Jāatzīmē, ka šāds nepilnīgs līdzekļu izlietojums ir galarezultāts EUR 9,4 miljonu pārvietojumam no finansējuma mutiskajai tulkošanai uz finansējumu delegāciju ceļa izdevumiem (5), kā arī EUR 0,2 miljonu pārvietojumam, lai segtu Padomes papildu juridiskos izdevumus. Galarezultāts ietver arī EUR 2,4 miljonu pārvietošanu atpakaļ no dažu ceļa izdevumu finansējuma, lai segtu papildu mutiskās tulkošanas izdevumus dažās valodās.

— Delegāciju ceļa izdevumiem pieejamā summa pēc pārvietojumiem bija EUR 34,1 miljons. Sākotnējais budžets bija EUR 24,7 miljoni, uz kuru EUR 9,4 miljoni tika pārvietoti no ietaupījumiem no dažu mutiskās tulkošanas pakalpojumu finansējuma. No otras puses, gada laikā EUR 2,4 miljoni tika pārvietoti, lai finansētu papildu mutisko tulkošanu dažās valodās. Tā kā dalībvalstīm bija jāatmaksā iepriekšējos gados neizlietotās summas, tikai EUR 5,4 miljoni bija saistīti ar turpmākiem maksājumiem 2012. gada budžetā. Šī līdzekļu nepilnīga izlietojuma dēļ bija iespējams arī pārvietot EUR 10 miljonus kā papildu maksājumu par Europa ēku 2012. gadā, EUR 1,3 miljonus par iekārtošanas un uzstādīšanas darbiem Justus Lipsius ēkā un EUR 0,3 miljonus par dažiem sanāksmju izdevumiem Briselē.

— Apropriāciju izmantojums Oficiālajam Vēstnesim bija 83 %. Atceltā summa EUR 0,9 miljoni, kas parādīta 6. tabulā, saistīta galvenokārt ar mazāku skaitu koplēmumu un citu tiesisko aktu, kas publicēti Oficiālajā Vēstnesī 2012. gadā.

— Kategorijā “Dažādi” nosacīti zemais izmantošanas rādītājs ir skaidrojams ar šādiem faktoriem: — samazinātas finansiālas vajadzības saistībā ar dokumentāciju, publikācijām un publiskiem pasākumiem (EUR 0,9 miljoni), — mazākas vajadzības pēc finansējuma sanāksmju organizēšanai, tostarp protokola, konferenču un ēdināšanas izdevumiem (EUR 0,7 miljoni), — mazākas vajadzības saistībā ar dažu tādu tehnisku iekārtu uzstādīšanu kā, piemēram, multivides iekārtas konferenču telpās (EUR 0,5 miljoni), — mazāka vajadzība pēc transporta un mēbelēm un biroja piederumiem (attiecīgi EUR 0,2 miljoni un EUR 0,1 miljons).

— Vispārējais budžeta līdzekļu nepilnīgais izlietojums deva iespēju pārdalīt EUR 10 miljonus papildus EUR 5 miljoniem, kas budžetā piešķirti avansa maksājumiem par Europa ēku.

4.3.3. Budžeta grozījums 2012. gadā

2012. finanšu gada laikā apropriācijas tika pārdalītas ar dažādiem pārvietojumiem. 7. tabulā norādīti lēmumi, ar kuriem grozīja budžeta apropriācijas laikposmā no 2008. līdz 2012. gadam.

7. tabula

Budžeta grozījumu skaits pa veidiem 2008.–2012. gadā

Grozījums Gads Veids Juridiskais pamats (6) 2008 2009 2010 2011 2012 Budžeta grozījums FR 29. pants 0 1 0 0 0 B pārvietojums FR 22. pants 72 46 47 23 23 C pārvietojums FR 22. pants 3 2 2 2 2 D pārvietojums FR 24. pants 1 0 0 0 0 Kopā 76 49 49 25 25

C pārvietojumi, par kuriem ir jāinformē budžeta lēmējinstitūcija (saskaņā ar Finanšu regulas 22. pantu), tika izdarīti, lai nostiprinātu šādas jomas:

— C1 pārvietojums 31.5.2012.: — papildu juridiskie izdevumi, kas saistīti ar neparedzētām antidempinga lietām (EUR 240 000).

— C2 pārvietojums 29.11.2012.: — avansa maksājumi par Europa ēku (EUR 10 miljoni), — papildu izdevumi (EUR 1 270 000) trijos projektos Justus Lipsius ēkā: avārijas izeju uzlabojumi (EUR 217 000), gaisa kondicionētāju dzesēšanas elementu nomaiņa (EUR 318 000) un vietējā datu centra izveide (EUR 735 000), — apmācību budžets: ierobežotās stipendiju programmas atlikuma (EUR 26 000) pārskaitīšana.

2012. gadā EP/P budžetu iekšēji grozīja, veicot 23 B pārvietojumus, balstoties uz Finanšu regulas 22. panta 4. punktu. Lai arī šie pārvietojumi neprasa iepriekšēju budžeta lēmējinstitūcijas informēšanu, tie ir pienācīgi jāpamato gan attiecībā uz tiem posteņiem, uz kuriem apropriācijas plānots pārvietot, gan attiecībā uz tiem, no kuriem tās tiek ņemtas.

8. tabulā sniegts pārskats par budžeta pozīcijām, kas 2012. gadā tika ievērojami (7) mainītas ar dažādiem pārvietojumiem.

8. tabula

Budžeta pozīcijas, kurām 2012. gadā piemēroja būtiskus pārvietojumus

(EUR) Postenis/pants Pozīcija 2012. gada sākotnējais budžets Pārvietojumi Galīgās apropriācijas Starpība 2002 Nekustamā īpašuma iegāde 5 000 000 10 000 000 15 000 000 200 % 2003 Telpu iekārtošana 8 030 000 1 602 500 9 632 500 20 % 2004 Darbs saistībā ar telpu drošību 1 110 000 – 325 000 785 000 –29 % 2010 Telpu uzkopšana un uzturēšana 12 861 000 – 390 000 12 471 000 –3 % 2012 Ēku drošība un novērošana 9 412 000 532 000 9 944 000 6 % 2100 Ierīču un programmatūras iegāde 7 969 000 827 273 8 796 273 10 % 2101 Ārējie pakalpojumi attiecībā uz datorsistēmām 19 032 000 – 291 121 18 740 879 –2 % 2102 Ierīču un programmatūras apkalpošana un uzturēšana 4 891 000 300 648 5 191 648 6 % 2103 Telekomunikācijas 4 224 000 – 836 800 3 387 200 –20 % 2120 Tehnisko ierīču iegāde un atjaunošana 4 243 000 – 809 000 3 434 000 –19 % 2122 Tehnisko ierīču noma, apkalpošana, uzturēšana un labošana 580 000 300 000 880 000 52 % 2200 Delegāciju ceļa izdevumi 24 675 000 –4 579 346 20 095 654 –19 % 2202 Mutiskās tulkošanas izmaksas 86 723 000 –7 205 654 79 517 346 –8 % 2203 Pieņemšanas un reprezentācijas izdevumi 2 000 000 377 000 2 377 000 19 % 2205 Konferenču, kongresu un sanāksmju organizēšana 800 000 – 400 000 400 000 –50 % 2210 Dokumentācijas un bibliotēku izdevumi 513 000 883 000 1 396 000 172 % 2230 Biroja piederumi 657 000 – 265 000 392 000 –40 % 2236 Juridiskie izdevumi un izmaksas, zaudējumu atlīdzība un kompensācija 600 000 590 000 1 190 000 98 %

4.4. Pārnestās apropriācijas

4.4.1. No 2011. uz 2012. gadu pārnesto apropriāciju izmantojums

Kā norādīts 9. tabulā, no 2011. uz 2012. gadu tika pārnesti EUR 41,5 miljoni. Salīdzinājumā ar 2011. gadu pārnestā summa ir samazinājusies par EUR 8,3 miljoniem.

9. tabula

No 2011. uz 2012. gadu pārnesto apropriāciju izlietojums (pa kategorijām)

(EUR) Kategorija No 2011. gada pārnestās apropriācijas 2012. gada maksājumi Izpildes rādītājs Atceltās apropriācijas 1 2 3 = 2/1 4 = 1 – 2 Štatu saraksts 318 160 316 662 99,5 % 1 499 Citi ar personālu saistīti izdevumi 3 233 722 2 529 707 78,2 % 704 015 Ēkas 8 092 005 6 015 243 74,3 % 2 076 762 Datorsistēmas 17 074 869 16 046 010 94,0 % 1 028 859 Mutiskās tulkošanas izmaksas 5 599 875 5 507 872 98,4 % 92 003 Delegāciju ceļa izdevumi — — — — Oficiālais Vēstnesis 2 348 791 1 016 989 43,3 % 1 331 802 III sadaļa 19 079 4 029 21,1 % 15 050 Dažādi 4 808 554 4 137 433 86,0 % 671 121 Rezerve — — — — Kopā 41 495 055 35 573 944 85,7 % 5 921 111

No 2011. gada pārnesto apropriāciju izmantojuma likme bija 85,7 %. Lai arī vērojams izmantojuma rādītāja pieaugums salīdzinājumā ar iepriekšējo gadu, kopumā tas vēl nav paredzētajā līmenī (> 95 %).

Zemā izmantojuma rādītāja galvenie iemesli ir šādi:

— gada laikā PĢS pasūtīto darbu/preču/pakalpojumu daļēja vai nepilnīga nodrošināšana,

— nesaņemti rēķini par nodrošinātiem darbiem/precēm/pakalpojumiem. Būtu jāņem vērā, ka tas neizbēgami rada slogu nākamo gadu budžetā.

4.4.2. No 2012. uz 2013. gadu pārnestās apropriācijas

No 2012. uz 2013. gadu pārnestās apropriācijas kopumā veidoja EUR 46 miljonus (10. tabula).

10. tabula

No 2012. uz 2013. gadu pārnestās apropriācijas (pa kategorijām)

(EUR) Kategorija 2012. gada budžets (sākotnējais) 2012. gada budžets (8) (galīgais) Saistības Uz 2013. gadu pārnestās apropriācijas Pārnesuma rādītājs 1 2 3 4 5 = 4/3 Štatu saraksts 294 797 000 294 797 000 280 945 901 471 458 0,2 % Citi ar personālu saistīti izdevumi 23 490 000 23 490 000 20 460 594 3 425 715 16,7 % Ēkas 38 503 000 39 773 000 38 906 426 12 669 803 32,6 % Datorsistēmas 36 116 000 36 116 000 35 987 499 17 525 448 48,7 % Mutiskās tulkošanas izmaksas 86 723 000 79 517 346 73 648 026 6 048 263 8,2 % Delegāciju ceļa izdevumi 24 675 000 20 095 654 5 425 528 — 0,0 % Oficiālais Vēstnesis 5 176 000 5 176 000 4 306 791 777 798 18,1 % Dažādi 17 440 000 17 955 000 15 241 542 5 082 161 33,3 % Rezerve 2 000 000 2 000 000 — — — Kopā (izņemot iegādi) 528 920 000 518 920 000 474 922 307 46 000 647 9,7 % Nekustamā īpašuma iegāde 5 000 000 15 000 000 15 000 000 — — Pavisam kopā 533 920 000 533 920 000 489 922 307 46 000 647 9,4 %

No 2012. uz 2013. gadu pārnestās summas attiecas galvenokārt uz šādām kategorijām:

— datorsistēmas – par EUR 17,5 miljoniem, no kuriem EUR 8,1 miljons attiecas uz ārējiem pakalpojumiem, EUR 5,7 miljoni – uz ierīcēm un programmatūru, EUR 1,9 miljoni – uz pakalpojumiem un uzturēšanu un EUR 1,8 miljoni – uz telekomunikācijām,

— ēkas – par EUR 12,7 miljoniem, no kuriem EUR 6,8 miljoni attiecas uz dažādiem iekārtošanas darbiem, EUR 2 miljoni – uz drošību un novērošanu, EUR 1,5 miljoni – uz tīrīšanu un uzturēšanu un vēl EUR 1,2 miljoni – kopā uz elektrību, ūdeni, gāzi un apkuri,

— mutiskās tulkošanas izmaksas – par EUR 6 miljoniem,

— dažādi – par EUR 5,1 miljonu, tostarp EUR 2 miljoni – par tehnisko aprīkojumu, EUR 1,8 miljoni – par informāciju un publikācijām un EUR 1 miljons – par sanāksmju un konferenču izmaksām,

— citi ar personālu saistīti izdevumi – par EUR 3,4 miljoniem,

— Oficiālais Vēstnesis – par EUR 0,8 miljoniem.

4.5. Piešķirtie ieņēmumi

4.5.1. Līdz 2012. gadam uzkrātie piešķirtie ieņēmumi

Līdz 2012. gadam uzkrāto piešķirto ieņēmumu kopējā summa bija EUR 44,4 miljoni. No tās EUR 38,8 miljoni bija saistīti ar PĢS darbībām. Finanšu gada laikā EUR 38,4 miljoni tika piešķirti, līdz ar to pārnešanai uz 2013. gadu atlika EUR 0,45 miljoni.

Līdz 2012. gadam uzkrāto piešķirto ieņēmumu cita daļa (EUR 5,6 miljoni) attiecas uz summām, ko 2011. gadā EĀDD pārskaitīja Padomei, lai segtu izdevumus par pakalpojumiem, kas noteikti dažādos pakalpojumu līmeņa līgumos (PLL) starp abām iestādēm un ko sniedz PĢS.

11. tabula

Līdz 2012. gadam uzkrāto piešķirto ieņēmumu izlietojums (pa kategorijām)

(EUR) Kategorija Līdz 2012. gadam piešķirtie ieņēmumi Saistības Pieejamie piešķirtie ieņēmumi 1 2 3 = 1 – 2 Štatu saraksts 1 197 426 1 197 307 119 Citi ar personālu saistīti izdevumi 2 514 142 2 267 414 246 728 Ēkas 929 783 802 223 127 560 Datorsistēmas 1 622 061 1 551 677 70 384 Mutiskās tulkošanas izmaksas 5 277 857 5 277 857 — Delegāciju ceļa izdevumi 26 404 686 26 404 686 — Oficiālais Vēstnesis 194 897 194 897 — Dažādi 673 432 663 023 10 409 EP/P kopā 38 814 284 38 359 083 455 201 Pakalpojumu līmeņa līgumi ar EĀDD 5 611 152 5 379 947 231 205 Pavisam kopā 44 425 436 43 739 031 686 405

4.5.2. 2012. gadā uzkrātie piešķirtie ieņēmumi

2012. gadā uzkrāto piešķirto ieņēmumu kopējā summa bija EUR 40,7 miljoni (12. tabula). No tās EUR 7 miljoni atbilst summām, ko EĀDD pārskaitīja Padomei.

2012. gadā piešķirtie ieņēmumi saistībā ar PĢS darbībām bija EUR 33,7 miljoni. Finanšu gada laikā izmantoja EUR 0,7 miljonus, savukārt EUR 33 miljonus pārnesa uz 2013. gadu saskaņā ar Finanšu regulas 10. pantu.

12. tabula

2012. gadā uzkrāto piešķirto ieņēmumu izlietojums (pa kategorijām)

(EUR) Kategorija Līdz 2012. gadam piešķirtie ieņēmumi Saistības Pieejamie piešķirtie ieņēmumi 1 2 3 = 1 – 2 Štatu saraksts 784 727 — 784 727 Citi ar personālu saistīti izdevumi 1 404 014 168 488 1 235 526 Ēkas 605 059 287 247 317 813 Datorsistēmas 473 960 91 698 382 262 Mutiskās tulkošanas izmaksas 7 114 352 — 7 114 352 Delegāciju ceļa izdevumi 22 860 824 — 22 860 824 Oficiālais Vēstnesis 127 337 — 127 337 Dažādi 371 086 118 825 252 261 Kopā EP/P 33 741 360 666 258 33 075 101 Pakalpojumu līmeņa līgumi ar EĀDD 6 980 083 4 510 007 2 470 077 Pavisam kopā 40 721 443 5 176 265 35 545 178

Lielākā daļa (68 %) piešķirto ieņēmumu ir saistīta ar delegāciju ceļa izdevumiem (EUR 22,9 miljoni). Summa EUR 7,1 miljons par mutisko tulkošanu skaidrojama ar papildu maksājumiem par dažām valodām, lai segtu papildu mutisko tulkošanu šajās valodās. Pārējais ir galvenokārt saistīts ar tādu summu segšanu, kas saistītas ar dažādām Padomes administratīvajām darbībām.

(1) Eiropas Parlamenta un Padomes Regula (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam.

Visas pārējās atsauces uz Finanšu regulu šajā dokumentā attiecas uz Padomes Regulu (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam, ko piemēroja 2012. finanšu gadā.

(2) Galīgais budžets pēc EUR 40 miljonu samazinājuma saistībā ar Eiropas ekonomikas atveseļošanas plānu 2009. gada decembrī bija EUR 563 miljoni.

(3) Ieskaitot apropriāciju iekšējos pārvietojumus.

(4) 2011. gadā vidējais aizņemto amata vietu rādītājs bija 92 %. Attiecīgajām apropriācijām 2012. gadā piemēroja vienotas likmes samazinājumu 5,5 % apmērā.

(5) Saskaņā ar Lēmumu Nr. 111/07 PĢS pārskaita 66 % no mutisko tulkojumu pakalpojumu finansējuma neizmantotās summas delegātu ceļa izdevumu finansējumam, lai to izlietotu tajā pašā budžeta gadā. 2012. gadā minētā summa bija EUR 9,4 miljoni.

(6) 2002. gada Finanšu regula; Padomes Regula (EK, Euratom) Nr. 1605/2002.

(7) Neto summa > EUR 250 000.

(8) Ieskaitot apropriāciju iekšējos pārvietojumus.